
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 23
                                                            din 22 februarie 2022
privind aprobarea bugetului general al unității administrativ - teritoriale pe anul 2022

Consiliul Local al Municipiului Sighişoara, întrunit în ședință extraordinară,
Luând act de proiectul de hotărâre, înregistrat cu nr. 5.624/18.02.2022 și la Consiliul Local Sighișoara cu nr. 5.733/18.02.2022, de referatul de aprobare, înregistrat cu nr. 5.621/18.02.2022, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanţa de Urgenţă a Guvernului nr. 57/2019 privind Codul administrativ, cu modificările și completările ulterioare;

Ținând cont de prevederile Legii nr. 317/2021, Legea bugetului de Stat pe anul 2022, precum și de cele ale Legii nr. 273/2006 privind finanțele publice locale, cu modificările și completările ulterioare;

Luând în considerare:

· Decizia cu nr. 363/07.01.2022 a Șefului Administrației Județene a Finanțelor Publice Mureș, prin care se aprobă repartizarea pe unitățile administrativ - teritoriale din județul Mureș a sumelor defalcate din taxa pe valoarea adăugată pentru echilibrarea bugetelor locale potrivit anexei 7 la Legea nr. 317/2021 privind bugetul de stat pe anul 2022, precum și repartizarea pe unitățile administrativ - teritoriale din județul Mureș a sumei de 87.996 mii lei, respectiv a sumei de 15.529 mii lei pentru bugetul propriu al județului Mureș, reprezentând sume din cota de 14 % din impozitul pe venit estimat a se încasa la bugetul de stat în anul 2022, conform modelului de calcul aprobat prin O.M.F. nr. 8/04.01.2022, modelul de calcul anexat deciziei; a sumelor defalcate din taxa pe valoarea adăugată pentru echilibrarea bugetelor locale, aprobate prin legea bugetului de stat pe anul 2022, precum și a sumelor din cota de 14 % din impozitul pe venit pentru echilibrarea bugetelor locale, estimate pentru anii 2023 - 2025, conform anexelor nr. 1, care fac parte integrantă din această decizie;

· Hotărârea Consiliului Județean Mureș cu nr. 1/18.01.2022 privind repatizarea pe anul 2022 a sumelor reprezentând fond la dispoziția consiliului județean, a sumelor defalcate din taxa pe valoarea adăugată destinate finanțării cheltuielilor privind drumurile județene și comunale și a sumelor pentru derularea Programului pentru școli al României în perioada ianuarie - iunie a anului școlar 2021 – 2022, precum și estimarea sumelor ce vor fi repartizate pentru anii 2023, 2024 și 2025;
· Decizia cu nr. 1.518/28.01.2022 a Șefului Administrației Județene a Finanțelor Publice Mureș, prin care se aprobă repartizarea pe unitățile administrativ - teritoriale din județul Mureș a sumelor defalcate din taxa pe valoarea adăugată pentru finanțarea cheltuielilor descentralizate la nivelul comunelor, orașelor, municipiilor, partea destinată finanțării drepturilor asistenților personali ai persoanelor cu handicap grav și a indemnizațiilor lunare acordate persoanelor cu handicap, pentru anul 2022, conform anexei nr. 2 la această decizie; partea destinată finanțării stimulentului educațional, sub formă de tichete sociale, stabilite de Legea nr. 248/2015 privind stimularea participării în învățământul preșcolar a copiilor provenind din familii defavorizate, republicată, pentru anul 2022, conform anexei nr. 4 și partea destinată finanțării drepturilor copiilor cu cerințe educaționale speciale integrați în învățământul de masă potrivit prevederilor H.G. nr. 564/2017, cu modificările ulterioare, pentru anul 2022, conform anexei nr. 5 la această decizie; 
· Decizia cu nr. 2.797/16.02.2022 a Șefului Administrației Județene a Finanțelor Publice Mureș, prin care se aprobă repartizarea pe unitățile administrativ - teritoriale din județul Mureș a sumelor defalcate din taxa pe valoarea adăugată pentru finanțarea cheltuielilor descentralizate la nivelul comunelor, orașelor, municipiilor, partea destinată finanțării de bază a unităților de învățământ preuniversitar de stat pentru categoriile de cheltuieli prevăzute la art. 104 alin. (2) lit. (b) - (d) din Legea educației naționale nr. 1/2011, cu modificările și completările ulterioare, aferentă anului bugetar 2022, precum și a estimărilor pentru anii 2023, 2024 și 2025, conform anexei nr. 1 la această decizie; partea destinată finanțării cheltuielilor cu bursele acordate elevilor din unitățile de învățământ preuniversitar de stat aferente anului bugetar 2022 anexa nr. 9 și partea destinată finanțării învățămâtului particular și confesional, cheltuielile cu salariile, sporurile, indemnizațiile și alte drepturi salariale în bani stabilite prin lege, precum și contribuțiile aferente acestora, anexa nr. 6 și partea destinată cheltuielilor cu bunuri și servicii pentru întreținerea curentă a unităților de învățământ particular și cel confesional acreditate, pentru anul bugetar 2022, anexa nr. 7; 
Luând în considerare prevederile Legii nr. 52/2003 privind transparența decizională în administrația publică, republicată;

Având în vedere Raportul de specialitate cu nr. 5.622/18.02.2022, al Biroului Buget, Contabilitate, Salarizare, prin care se justifică necesitatea elaborării și aprobării bugetului general al unității administrativ - teritoriale pe anul 2022;
Având în vedere amendamentul formulat în plenul şedinţei extraordinare a Consiliului Local Sighişoara de către inițiatorul proiectului, Primarul Municipiului Sighișoara, domnul Sîrbu Ioan - Iulian, cu referire la contestația, înregistrată la Municipiul Sighișoara cu nr. 2.528/26.01.2022, formulată de către doamna Rațiu Anca - Silvia privind proiectul de buget local pentru anul 2022, amendament însuşit şi votat de către membrii Consiliului Local Sighişoara;
Având în vedere avizele favorabile ale tuturor comisiilor pe domenii de specialitate;
În baza art. 129 alin. (2) lit. “b”, alin. (4) lit. ”a”, alin. (14), art. 139 alin. (1) și alin. (3) lit. “a“ şi a art. 196 alin. (1) lit. ”a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
  H O T Ă R Ă Ş T E:
Art. 1. Se respinge contestația înregistrată la Municipiul Sighișoara cu nr. 2.528/26.01.2022, formulată de către doamna Rațiu Anca - Silvia.
Art. 2. Se aprobă bugetul general al unității administrativ - teritoriale pe anul 2022, conform anexei nr. 1, care face parte integrantă din prezenta hotărâre.

Art. 3. Se aprobă detalierea privind cheltuielile pe articole şi aliniate pentru capitolele de cheltuieli finanţate din toate bugetele.

Art. 4. Se aprobă lista de investiţii, conform anexei nr. 2, care face parte integrantă din prezenta hotărâre.  
Art. 5. Se aprobă utilizarea sumei de 9.395.000 lei din excedentul bugetului local al anului precedent pentru finanțarea cheltuielilor secțiunii de dezvoltare.
Art. 6. Se aprobă bugetul de venituri proprii și subvenții, conform anexei nr. 3, care face parte integrantă din prezenta hotărâre.

Art. 7. Se aprobă lista de investiţii, conform anexei nr. 4, care face parte integrantă din prezenta hotărâre.

Art. 8. Se aprobă utilizarea sumei de 401.000 lei din excedentul bugetului de venituri proprii și subvenții al anului precedent pentru finanțarea cheltuielilor secțiunii de dezvoltare.
Art. 9. Cu ducerea la îndeplinire a prevederilor prezentei hotărâri se încredinţează Primarul Municipiului Sighișoara, Biroul Buget, Contabilitate, Salarizare – Direcția Economică și serviciile de specialitate din cadrul Municipiului Sighișoara.

Art. 10. Prin grija Secretarului General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

       Duma Felix - Lucian                    
                                              Contrasemnează pentru legalitate
                                      SECRETARUL GENERAL al municipiului,

                                                   Bizo Anca
(Prezenta s-a adoptat cu 18 voturi ”pentru” și 1 vot ”împotrivă”)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;
  2 ex. Biroul Buget, Contabilitate, Salarizare - Direcţia Economică.
  8 ex.
  B.A. 
